2013-ban a Zágrábban megtartott Európa-bajnokságon egyéniben a negyeddöntőben 8–9-re kikapott a francia Ulrich Robieri ellen, míg csapatban Boczkó Gáborral és Imre Gézával a második helyen végzett, miután 36–43-as vereséget szenvedtek Svájc csapatától (Max Heinzer, Fabian Kauter, Benjamin Steffen). A budapesti világbajnokságon – Imre Géza, Boczkó Gábor és Szényi Péter csapattársaként – a csapatversenyben aranyérmet szerzett, miután 42–38-as eredménnyel legyőzték Ukrajna versenyzőit (Anatolij Herej, Dmitro Karjucsenko, Vitalij Medvegyev, Bohdan Nyikisin). Egyéniben a nyolcaddöntőben 13–15-re kikapott honfitársától, Boczkó Gábortól.